Skallerupvej er blevet forandret fra en kriminel rede til et stille og roligt sølvbryllupskvarter uden kriminalitet. Sådan lyder meldingen fra formanden for Lejerbo-afdelingen på Skallerupvej i Aalborg Øst, Poul Lund, der selv har boet på Skallerupvej siden 1978. Afdelingsformanden er ikke ét sekund i tvivl om, at det er afdelingens meget omdiskuterede videoovervågning, der kort og godt har vundet slaget mod kriminaliteten. - Folk kan selvfølgelig helt generelt have mange meninger og holdninger både for og imod videoovervågning, men det korte af det lange er, at det altså bare virker efter hensigten, siger Poul Lund til NORDJYSKE Stiftstidende. - Vi har fået fjernet al hærværk, indbrud, tyverier og overfald i vores kvarter, og det kan vi takke vores 52 kameraer for, fastslår han. Kameraene har nu filmet området i 15 måneder. - Hvis vi skruer tiden tilbage til f.eks. 2008, så havde vi i løbet af kun fire måneder ikke færre end 62 indbrud, og et sted mellem 25 og 30 tilfælde af hærværk hver eneste måned.

Referat:
[b]Lejerbos 52 kameraer på Skallerupvej i Aalborg Øst filmer 24 timer i døgnet og har været med til at fjerne al hærværk.[/b]